Opiskelijoiden oli tarkoitus vierailla muun muassa Googlella.

Helsinki-Vantaan lentokentällä seisoo sunnuntaina vihainen mies.

”Tämä on aivan järjetöntä”, kanadansuomalainen Paul Savage puuskahtaa.

Aalto-yliopiston tohtorikoulutettava on lähdössä opiskelijaryhmän kanssa Yhdysvaltoihin. Ongelmana on, että kahdenkymmenen hengen ryhmä on kutistunut vain päivää ennen lähtöä viidellä ihmisellä. Niin monelle opiskelijalle Finnair ilmoitti Savagen mukaan lauantaina, ettei New Yorkin lennolle kannata tulla, koska pääsy Yhdysvaltoihin on enemmän kuin epävarmaa.